خاریجی ایشلر ناظیری مولود چاووش اوغلو Kriter ژورنا‌لی اوچون سیاسی، اقتصادی و سوسیال آراشدیرما‌لار وقفی‌نین (سئتا) باش کووردیناتورو برهان الدین دورانین سوال‌لارینی جاوابلاندیریب.
"دئیه بیلریک کی، یونانیستان ایله دیالوق کانال‌لاری بو گون کئچمیشده اولدوغون‌دان داها آچیق‌دیر".
بونو خاریجی ایشلر ناظیری مولود چاووش اوغلوKriter  ژورنا‌لی اوچون سیاسی، اقتصادی و سوسیال آراشدیرما‌لار وقفی‌نین (سئتا) باش کووردیناتورو برهان الدین دورانین سوال‌لارینی جاوابیندا دئییب.
ناظیر چاووش اوغلو قیبریس مسئله‌سی ایله باغلی سوالا "ایل لردیر فدراسیون اساسیندا دانیشیق‌لار آپاریلیر، لاکین یونانیستان طرفی‌نین تورک طرفینی سیاسی برابر حقوقلو کیمی قبول ائتمه‌دیگی اوچون بو دانیشیق‌لارین چوکدوگو" دئیه جاواب وئریب.
چاووش اوغلو بوتون مخاطب لره آدا‌داکی حقیقت لره دقت یئتیرمه‌لی اولدوق‌لاری مئساژینی وئردیک‌لرینی بیلدیریب:
"قیبریس تورک‌لرینه قارشی تطبیق ائدیلن ایکی‌لی ایستاندارت‌لاردان ال چکمه‌لی اولدوق‌لارینی دئییریک. ساحه‌ده‌کی رئال‌لیق‌لارلا اویغون گلن ایکی دؤولت‌لی حل تکلیفی‌نین دییشن شرط‌لر چرچیوه‌سینده مخاطب لریمیز طرفیندن داها دقتله نظردن کئچیریله جگینه اینانیریق".
مولود چاووش اوغلو تورکیه-نین پروبلئم‌لرین حلی اوچون صمیمی دیالوقون طرفداری اولدوغونو دئییب.
اقتصادی و تیجاری علاقه‌لرده مثبت گوندمی داوام ائتدیرمک اوچون چالیشدیق‌لارینی ایفاده ائدن چاووش اوغلو "اقتصادیاتدا امکداشلیغا یؤنلمیش مثبت گوندم 2021-جی ایلده ایکی طرف‌لی تیجارته مثبت تأثیرینی گؤسترمه‌یه باشلادی و 2020-جی ایله موقاییسه‌ده 70 فایز آرتا‌راق 5،2 میلیارد دو‌لارا چاتدی. بو مثبت گوندمین یونانیستانلا ایکی طرف‌لی مؤوضوع لاردا صمیمی شکیلده موباحیثه آپارا بیله جگیمیز بیر موحیط یاراناجاغینا اومید ائدیریک. بیز ده بونا گؤره "اوستوموزه دوشنی ائدیریک. یونانیستان‌دان دا بو پروسه ده عینی صمیمیتی و سیاسی ایرا‌دنی گؤسترمه‌سینی گؤزلییریک" ایفاده‌لریندن ایستیفاده ائتمیش‌دیر.
